

3
PASLAUGŲ PIRKIMO–PARDAVIMO SUTARTIS 

	Sutarties pavadinimas
	В25-1 MAŽO IR VIDUTINIO AKTYVUMO TRUMPAAMŽIŲ RADIOAKTYVIŲ ATLIEKŲ PAVIRŠINIO ATLIEKYNO STABATIŠKĖS K., VISAGINO SAV. STATYBOS PROJEKTO KOREKCIJŲ EKSPERTIZĖS PASLAUGŲ PIRKIMAS



	1. SUTARTIES ŠALYS

	



1.1. Pirkėjas
	1.1.1. Pavadinimas
	VĮ Ignalinos atominė elektrinė

	
	1.1.2. Juridinio asmens kodas
	255450080

	
	1.1.3. Adresas
	Elektrinės g. 4, K47, Drūkšinių k., LT-31152, Visagino sav.

	
	1.1.4. PVM mokėtojo kodas
	LT554500811

	
	1.1.5. Atsiskaitomoji sąskaita
	LT10 7300 0100 0261 4996

	
	1.1.6. Bankas, banko kodas
	AB „Swedbank“, 73000

	
	1.1.7. Telefonas
	+370 386 28985

	
	1.1.8. El. paštas
	info@altra.lt

	
	1.1.9. Šalies atstovas
	Pirkimų vadovas (įrašyti vardą ir pavardę)

	
	1.1.10. Atstovavimo pagrindas
	VĮ Ignalinos atominės elektrinės generalinio direktoriaus (įrašyti datą) išduotas įgaliojimas Nr. (įrašyti numerį)  

	


1.2. Teikėjas
(jei Teikėjas yra fizinis asmuo, skiltys atitinkamai pakoreguojamos)

	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.7. Telefonas
	

	
	1.2.8. El. paštas
	

	
	1.2.9. Šalies atstovas
	

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą
	Sutarčių koordinavimo vadovė (-as) 
(-as) (įrašyti vardą ir pavardę, tel., el. paštą).


	2.2. Teikėjo kontaktiniai asmenys, atsakingi už Sutarties vykdymą
	(nurodyti padalinį / skyrių, pareigas, vardą, pavardę, tel., el. paštą)

	3. SUTARTIES DALYKAS

	3.1. Sutarties dalykas 
	Teikėjas įsipareigoja Sutartyje numatytomis sąlygomis suteikti Pirkėjui Paslaugas, kurios atitinka Sutarties priede Nr. 1 „Techninė specifikacija“ (2026-07-24 Nr. Spc-79(13.94E)) nustatytus reikalavimus, o Pirkėjas įsipareigoja priimti Paslaugų įvykdymą ir už jas sumokėti Sutartyje ir / ar Sutarties priede Nr. 2 „Teikėjo pasiūlymas“ nurodytą kainą (įkainius).


	3.2. Pirkimo numeris
	ID 9137424

	4. PASLAUGŲ SUTEIKIMO TERMINAI IR TVARKA

	4.1. Paslaugų suteikimo  terminai 
	Teikėjas įsipareigoja parengti, pateikti ir suderinti Kokybės užtikrinimo planą Techninėje specifikacijoje nustatyta tvarka ir terminais. Kokybės užtikrinimo plano parengimas ir suderinimas yra viena iš Teikėjo sutartinių prievolių.
Teikėjas įsipareigoja suteikti Paslaugas Techninės specifikacijos 17 punkte nustatytais terminais ir sąlygomis.
Paslaugos teikiamos šiuo adresu: VĮ Ignalinos atominė elektrinė, Elektrinės g. 4, K 47, Drūkšinių k., 31152 Visagino sav. 


	4.2. Kartu su Paslaugomis pateikiami dokumentai 
	Projekto ekspertizės galutinis aktas su išvadomis

PASTABA. Intelektinės nuosavybės teisės į Sutarties vykdymo metu sukurtus rezultatus perduodamos Pirkėjui.


	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Sutarčiai taikoma kainodara: Fiksuotos kainos 



	5.2. Pradinės Sutarties vertė ir Sutarties kaina 






	Pradinės Sutarties vertė yra (nurodyti sumą skaičiais) Eur, (nurodyti sumą žodžiais) be pridėtinės vertės mokesčio (toliau – PVM). PVM sudaro (nurodyti sumą skaičiais) Eur. Sutarties kaina yra (nurodyti sumą skaičiais) Eur, (nurodyti sumą žodžiais) Eur su PVM. Šioje Sutartyje Pradinės Sutarties vertė yra lygi Teikėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Paslaugų kiekį ir (ar) apimtį.

Pirkėjas numato galimybę įsigyti Sutartimi perkamų Paslaugų sąraše nurodytų ir nenurodytų, tačiau su pirkimo objektu susijusių Paslaugų (toliau – Nenumatytos paslaugos) neviršijant 10 (dešimt) proc. Pradinės Sutarties vertės (jos nedidinant).

	5.3. Sutarties kainos / įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Teikėjo teikiamų Paslaugų Sutartyje nurodytai kainai / įkainiams, Sutarties kaina / įkainiai perskaičiuojami nekeičiant Paslaugų kainos / įkainio be PVM.

Perskaičiuota Sutarties kaina / Paslaugų įkainiai įforminami Susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas Susitarimas).

	5.4. Sutarties kainos / įkainių peržiūra dėl kainų lygio pokyčio

	5.4.1. Sutarties įkainių peržiūra dėl kainų lygio pokyčio: 
5.4.1.1. Bet kuri Sutarties šalis Sutarties galiojimo metu turi teisę inicijuoti Sutarties įkainių peržiūrą (keitimą) ne anksčiau kaip po 6 mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu kainų pokytis, apskaičiuotas kaip nustatyta Sutarties sąlygose, viršija 5 procentus. Sutarties įkainių peržiūra atliekama ne dažniau kaip kas 6 (šeši) mėnesiai(-ių).
5.4.1.2. Sutarties įkainiai peržiūrimi tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties įkainių peržiūra negali apimti laikotarpio, už kurį jau buvo atliktas peržiūra.
5.4.1.3. Jeigu Paslaugų teikimas vėluoja dėl teikėjo kaltės, uždelstų suteikti Paslaugų įkainiai nėra perskaičiuojami dėl kainų lygio kilimo (negali būti didinami).
5.4.1.4. Atlikdamos Sutarties įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
5.4.1.5. Šalys privalo Susitarime nurodyti šaltinio, kuriuo vadovaujamasi atliekama peržiūrą, reikšmę laikotarpio pradžioje ir jo nustatymo datą, reikšmę laikotarpio pabaigoje ir jo nustatymo datą, kainų pokytį (k), perskaičiuotus Sutarties įkainius, perskaičiuotą Pradinės Sutarties vertę.
5.4.1.6. Nauji Sutarties įkainiai apskaičiuojami pagal žemiau pateiktą formulę:
a1 = a × (1 + k)
kur:
a – galiojantis įkainis be PVM (jeigu įkainis jau buvo perskaičiuotas, taikomas po paskutinio perskaičiavimo galiojantis įkainis);
a1 – perskaičiuotas įkainis be PVM;
k – kainų pokytis, apskaičiuotas pagal Ūkio subjektams suteiktų paslaugų grupės „M71 Architektūros ir inžinerijos veikla; techninis tikrinimas ir analizė“ paslaugų kainų indeksą.
k apskaičiuojamas pagal formulę:
k = (Ind(naujausias) / Ind(pradžia))x100-100
Ind(naujausias) – kreipimosi dėl įkainių perskaičiavimo dieną naujausias paskelbtas Ūkio subjektams suteiktų paslaugų grupės „M71 Architektūros ir inžinerijos veikla; techninis tikrinimas ir analizė“ paslaugų kainų indeksas;
Ind(pradžia) – laikotarpio pradžios ketvirčio Ūkio subjektams suteiktų paslaugų grupės „M71 Architektūros ir inžinerijos veikla; techninis tikrinimas ir analizė“ paslaugų kainų indeksas.
Pirmojo perskaičiavimo atveju laikotarpio pradžios ketvirtis yra Sutarties sudarymo dienos ketvirtis.
Antrojo ir vėlesnių perskaičiavimų atveju laikotarpio pradžios ketvirtis yra paskutinio perskaičiavimo metu naudotos paskelbtos atitinkamo indekso reikšmės ketvirtis.
5.4.1.7. Skaičiavimams indeksų reikšmės ((Ind(naujausias)/ Ind(pradžia)) imamos keturių skaitmenų po kablelio tikslumu. Apskaičiuotas kainų pokytis (k) tolimesniems skaičiavimams naudojamas, jį suapvalinus iki vieno skaitmens po kablelio, o perskaičiuoti įkainiai (a1) suapvalinami iki tiek skaitmenų po kablelio, su kiek skaitmenų po kablelio buvo nurodyti atitinkami įkainiai Sutartyje iki pirmo perskaičiavimo. 
Perskaičiavus įkainius, perskaičiuojama bendra preliminari Sutarties kaina, prie iki perskaičiavimo įvykdytų sutartinių įsipareigojimų vertės su PVM pridedant likusių sutartinių įsipareigojimų bendrą preliminarią vertę su PVM, apskaičiuotą remiantis perskaičiuotais įkainiais.


	5.4. Atsiskaitymo su Teikėju terminas ir tvarka
	Pirkėjas atsiskaito su Teikėju ne vėliau kaip per 30 (trisdešimt) kalendorinių dienų nuo elektroninės sąskaitos faktūros (toliau – Sąskaita) gavimo per sąskaitų administravimo bendrąją informacinę sistemą SABIS (https://sabis.nbfc.lt/) dienos.

Apmokėjimo sąlygos: įvykdžius visus sutartinius įsipareigojimus, sumokama visa Sutarties kaina. 

Pirkėjas turi teisę priimti prievolės įvykdymą dalimis, jei prievolės dalykas pagal savo prigimtį dalus ir tai neprieštarauja protingumo, sąžiningumo bei teisingumo principams. 


	6. PASLAUGŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	60 mėnesių. 

	7. SUTARTIES VYKDYMUI PASITELKIAMI SUBTIEKĖJAI

	Sutarties vykdymui pasitelkiami subtiekėjai ir (ar) specialistai
	Sutarties vykdymui subtiekėjai ir (ar) specialistai nepasitelkiami. / Sutarties vykdymui pasitelkiami šie subtiekėjai ir (ar) specialistai: (išvardyti)


	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas netesybomis (delspinigiais, bauda).

Netesybų sumokėjimas neatleidžia atitinkamos Šalies nuo Sutartyje numatytų jos pareigų tinkamo vykdymo.

	9. ŠALIŲ ATSAKOMYBĖ	

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Teikėjo  perduotas kokybiškas Paslaugas per Sutartyje nurodytą terminą, Teikėjas nuo kitos nei nustatytas terminas dienos skaičiuoja Pirkėjui 0,03 (trys šimtosios) procento dydžio delspinigius nuo neapmokėtos sumos be PVM už kiekvieną vėlavimo kalendorinę dieną. 


	9.2. Teikėjui taikomos netesybos
	Jeigu Teikėjas vėluoja vykdyti užsakymą, teikti Paslaugas ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Teikėjui skaičiuoja 0,03 (trys šimtosios) procento dydžio delspinigius už kiekvieną uždelstą kalendorinę dieną nuo laiku neperduotų Paslaugų ar Paslaugų, turinčių trūkumų, kainos be PVM. 

Pirkėjo už Paslaugas mokėtina suma mažinama Teikėjui pagal šią Sutartį priskaičiuotų netesybų suma, t. y. Pirkėjas turi teisę atlikti vienašališką netesybų įskaitymą (taip pat ir 9.3 punkte numatytu atveju).


	9.3. Teikėjui / Pirkėjui taikoma bauda nutraukus Sutartį dėl esminio Sutarties pažeidimo
	Nutraukus Sutartį dėl esminio Sutarties pažeidimo, mokama 10 (dešimt) procentų dydžio bauda nuo Pradinės Sutarties vertės be PVM, nurodytos Sutarties 5.2 punkte. 

Teikėjas privalo sumokėti Pirkėjui baudą per 20 (dvidešimt) kalendorinių dienų nuo Pirkėjo pareikalavimo.


	9.4. Teikėjui / Pirkėjui taikoma bauda dėl konfidencialumo reikalavimų nesilaikymo
	Netaikoma

	10. SUTARTIES GALIOJIMAS

	10.1. Sutarties sudarymas ir įsigaliojimas
	Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną).

Sutartis galioja iki visiško prievolių įvykdymo.

	10.2. Sutarties galiojimo termino pratęsimas
	Netaikoma

	11. SUTARTIES PAKEITIMAS IR NUTRAUKIMAS

	11.1. Sutarties pakeitimo pagrindai
	Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurių keitimas numatytas Sutartyje ir (ar) galimas vadovaujantis Lietuvos Respublikos viešųjų pirkimų įstatymo  (toliau – VPĮ) nuostatomis.

Sutarties pakeitimai įforminami Šalims sudarant Susitarimą.

Jei Sutarties galiojimo laikotarpiu pasikeičia Sutarties Šalies adresas, banko sąskaitos Nr., kontaktiniai duomenys, kiti Sutartyje numatyti Šalies rekvizitai, Šalys rašytinio susitarimo dėl Sutarties pakeitimo nesudaro. Šalis, kuri keičia savo rekvizitus ar kitus duomenis, privalo apie pakeitimus raštu informuoti kitą Šalį per 5 (penkias) darbo dienas. 

	11.2 Sutarties nutraukimo pagrindai
	Sutartis gali būti nutraukta vadovaujantis VPĮ 90 straipsnio, įskaitant galimybę nutraukti Sutartį Šalių susitarimu, nuostatomis.

Pirkėjas ir (arba) Teikėjas turi teisę įstatymuose įtvirtintais atvejais vienašališkai nutraukti Sutartį raštu įspėjęs antrąją Šalį prieš ne trumpesnį nei 10 (dešimties) kalendorinių dienų terminą.

	12. APLINKOSAUGINIAI KRITERIJAI

	12.1. Aplinkosauginių kriterijų nustatymo teisinis pagrindas
	Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011-06-28 įsakymu D1-508, 4.4.3. papunktis (perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu).

	13. KONFIDENCIALI INFORMACIJA

	13.1. Konfidencialumo reikalavimai 
	Šalys įsipareigoja laikytis konfidencialumo ir be kitos Šalies rašytinio sutikimo neatskleisti tos Šalies informacijos, nurodytos kaip konfidencialios, jokiems Šalies darbuotojams, su Šalimi susijusiems ar kitiems tretiesiems asmenims, kuriems nėra būtina šią informaciją naudoti jų darbo tikslais, išskyrus kai to reikalauja teisėsaugos ir (ar) viešojo administravimo subjektai teisės aktų nustatyta tvarka.


	14. ASMENS DUOMENŲ APSAUGA

	14.1. Asmens duomenų apsaugos teisiniai pagrindai
	Šalys įsipareigoja užtikrinti asmens duomenų saugumą bei asmens duomenų tvarkymą vykdyti teisėtai, vadovaujantis 2016-04-27 priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų tvarkymą, nuostatomis.

Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.

	15. KITOS NUOSTATOS IR PATVIRTINIMAI
	

	15.1. Sutarčiai ir iš jo kilusių ginčų sprendimui taikytina teisė 
	Šiai Sutarčiai ir visoms iš Sutarties atsirandančioms teisėms bei pareigoms taikomi Lietuvos Respublikos įstatymai.

Jeigu Šalys neišsprendžia ginčo derybų būdu, toks ginčas, nesutarimas ar reikalavimas, kylantis iš šios Sutarties arba susijęs su ja ar jos pažeidimu, nutraukimu arba negaliojimu, yra nagrinėjamas Lietuvos Respublikos teismuose.

Teikėjas įsipareigoja savo sąskaita ginti, atlyginti ir apsaugoti Pirkėją nuo bet kokių trečiųjų asmenų pretenzijų, reikalavimų, ginčų ar ieškinių, susijusių su Paslaugomis, jų kokybe, teisėtumu ar naudojimu.

	15.2. Sutarties kalba
	Lietuvių kalba

	15.3. Veiklos partnerių etikos kodeksas
	Teikėjas, pasirašydamas Sutartį pareiškia ir garantuoja, kad yra susipažinęs ir santykiuose su Pirkėju ir Sutarties vykdymui pasitelkiamomis trečiosiomis šalimis įsipareigoja laikytis Valstybės įmonės Ignalinos atominės elektrinės veiklos partnerių etikos kodekso (toliau – Kodeksas). 

Teikėjas įsipareigoja nedelsdamas informuoti Pirkėją apie visas Sutarties galiojimo laikotarpiu paaiškėjusias aplinkybes, kurios gali būti laikomos Kodekso nuostatų ar jame nustatytų elgesio normų pažeidimu, taip pat, Pirkėjui pareikalavus, pateikti visą informaciją, susijusią su tokių aplinkybių atsiradimu, jų pasekmių šalinimu ir prevencinių priemonių įgyvendinimu.


	15.4.  Dėl teisės verstis veikla
	Jeigu Teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Teikėjas įsipareigoja, kad Sutartį vykdys tik tokią teisę turintys asmenys.

	15.5.  Elektroninis parašas
	Sutartis ar Susitarimai dėl jos keitimo pasirašomi Šalių kvalifikuotais elektroniniais parašais, atitinkančiais 2014-07-23 Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73) (toliau – Reglamentas Nr. 910/2014).

	16. SUTARTIES PRIEDAI

	16.1. Priedas Nr. 1
	2026-07-24 Techninė specifikacija Nr. Spc-79(13.94E) 

	16.1. Priedas Nr. 2
	Teikėjo pasiūlymas

	17. ŠALIŲ ATSTOVŲ PARAŠAI

	PIRKĖJAS
	TEIKĖJAS

	Pirkimų vadovas (įrašyti vardą ir pavardę)
	(nurodomos atstovo pareigos, vardas, pavardė)


_______________




